b'\n_START_ARTICLE_\nNRK Finnmark\n_START_PARAGRAPH_\nNRK Finnmark er NRKs distriktskontor for Finnmark fylke._NEWLINE_NRK Finnmark har hovedkontor i Alta, en redaksjon i Vads\xc3\xb8, og lokalkontorer i Hammerfest og Kirkenes._NEWLINE_3. juli 2003 ble NRK Troms og NRK Finnmark sl\xc3\xa5tt sammen til NRK Troms og Finnmark. Den 2. mars 2015 fikk NRK Troms og NRK Finnmark egne nettsider og vil fungere som to individer, men forblir samlet i distriktssendingen Nordnytt._NEWLINE_Distriktsredakt\xc3\xb8r ved hovedkontoret i Alta er Robin Mortensen.\n_START_SECTION_\nHistorie\n_START_PARAGRAPH_\nFinnmark Kringkaster ble opprettet 17. mai 1934 som f\xc3\xb8rste NRK-kontor utenfor Marienlyst. NRK i Finnmark ble ikke okkupert f\xc3\xb8r juni 1940. De tyske styrkene overtok stasjonen etter en langvarig diskusjon om de norske kringkastingsstasjonene. Riksprogrammet i Norge den 17. mai 1940 ble i sin helhet overf\xc3\xb8rt direkte til landet til tross for at Norge var okkupert av tyske okkupanter. Sendingen var et samarbeid mellom Troms og Finnmark. \xc3\x85rsaken til ordrenekten var at det ikke fantes okkupasjonsstyrker i Nord-Norge som kunne iverksette den tyske ordren om kringkastingsovertakelse._NEWLINE_Formelt sett ble Finnmark Kringkaster overtatt av NRK i 1958.'